als_Latn dik_Latn sna_Latn
DURRËS, 16 mars 2015 – Burime nga Komisioni Qendror i Zgjedhjeve i thanë agjencisë së lajmeve “Dyrrah” (durreslajm.com) se dhomat e fshehtësisë dhe kutitë e kartonit për zgjedhjet administrative të 21 qershorit 2015 po i blen në Porto Romano të Durrësit, ku ndodhet fabrika private “Edipack” sha.
Më 27 shkurt 2015, KQZ-ja zhvilloi një tender për blerje dhoma të fshehtësisë dhe kutish kartoni, me një fond limit prej 7 512 167 lekë. Në procesin e prokurimit u paraqit vetëm kompania aksionare “Edipack”, ku administratori Bardhyl Baltëza ka 69 për qind të pjesëmarrjes (115 300 aksione), kurse pjesën tjetër, 31 për qind (51 802 aksione) e ka Banka Evropiane për Rindërtim dhe Zhvillim. Kompania më e madhe në Shqipëri e prodhimit të materialeve të ambalazhimit paraqiti një ofertë me vlerë 7 440 090 lekë ose 72 077 lekë poshtë fondit limit. Kontrata e lidhur zbatohen në harkun kohor të një muaji.
Info
Kompania u themelua në vitin 2003. Filloi të prodhonte kartonë dhe kuti kartoni në vitin 2003 dhe shumë shpejt u shndërrua në kompaninë më të madhe në Shqipëri të prodhimit të materialeve të ambalazhimit. Klientë janë disa prej kompanive më të mëdha dhe të mirënjohura në Shqipëri, përfshirë këtu një pjesë të madhe në industrinë e pijeve, kozmetikë, produkte bujqësore dhe në industrinë e këpucëve si Filanto, Stela, EHË, Donianna, Prima, Albaco Shoes, ELKA, Teuta. Prodhon letër të ricikluar me gramaturë nga 80 gsm deri 150 gsm; karton me të gjitha kombinimet e mundshme me trashësi nga 1 mm deri 8 mm; kuti në gjitha format dhe dimensionet; stampim të kutive nga 1 deri në 5 ngjyra.
/th. m. agjencia e lajmeve “Dyrrah”/
als_Latn als_Latn hne_Deva als_Latn als_Latn